Krishnasamy Shiman

Datuk Krishnasamy Shiman (lahir 5 Oktober 1946 - 11 Januari 2008) merupakan seorang ahli politik Malaysia berketurunan India. Beliau merupakan Ahli Dewan Undangan Negeri kawasan Tenggaroh dan juga Naib Ketua Kongres India Malaysia (MIC) Negeri Johor. Pada 11 Januari 2008, beliau ditembak mati di Bangunan MIC negeri di Jalan Sengget, Johor Bahru.

 Kerjaya sebelum politik 
Sebelum menceburkan diri di dalam politik, beliau merupakan seorang kontraktor.New Straits Times. Krishnasamy murder - Samy Vellu: We have lost a warrior. 12 Januari 2008.Kemudian, selepas tahun 1995, beliau menceburkan diri di dalam politik dan meninggalkan kerjayanya sebagai kontraktor. 

Beliau berkahwin dengan Datin N. Sornavalli dan mendapat empat orang anak iaitu Rani, Raj Kumar, Rathika dan Raven Kumar.The Star. He was the best father, says son. 12 Januari 2008.

 Kerjaya selepas politik 
Beliau mula menceburkan diri di dalam politik pada tahun 1995. Mula bertanding atas tiket Barisan Nasional, beliau bertanding dan menang di kawasan Tenggaroh. Menurut Ketua Putera MIC, P. Kamalanathan, yang merupakan kawan baiknya, Krishnasamy merupakan ahli politik yang paling lantang bercakap mengenai program-program remaja di dalam parti dan di Johor.

Dalam Pilihan Raya Umum Malaysia 2004 Krishnasamy bertanding di Tenggaroh buat kali ke-3 dan menang. Beliau menewaskan calon PAS , Sheikh Abdullah Said Salleh dengan majoriti 8,281 undi. Krishnasamy meraih 10,412 undi dan Shekh Abdullah 2,125 undi.

Ditembak mati
Pada 11 Januari 2008 jam 2.30 petang, semasa beliau memasuki lif di Bangunan MIC Johor di Jalan Segget. Beliau ditembak mati di kepalaThe Star. Johor MIC deputy chief Krishnasamy killed by hitman. 12 Januari 2008. oleh suspek yang dikenalpasti oleh polis adalah berketurunan India. Seorang pemandu motosikal Yamaha RXZ merah bergegas menuju ke Jalan Wong Ah Fook.  Mayatnya ditemui di dalam lif oleh Ketua MIC Johor R. Vithiya Mohan.Dia telah menerima ancaman bunuh beberapa minggu sebelum itu. Motif pembunuhan masih tidak diketahui. 

Krishnasamy baru sahaja tiba di ibu pejabat parti untuk menghadiri mesyuarat jawatankuasa . Pembunuh itu dikatakan mengekori beliau dan melepaskan tembakan semasa mereka berada dalam lif.Tiada suspek dikenal pasti dalam pembunuhan Krishnasamy - MusaMayatnya dikebumikan di perkuburan Hindu Tangkak, Johor.

Ketua Polis Johor, Datuk Hussin Ismail berharap agar suspek tidak berjaya meloloskan diri ke luar negara . Polis telah menahan 13 orang dan merekod 56 kenyataan. Suspek dikatakan lelaki 30-an, berbadan sederhana besar, berkulit sederhana gelap dengan ketinggian 1.3 meter (5 kaki 4 inci).Fotofit suspek disiarkan dalam media massa.

Anaknya Raj Kumar (32) berharap sebarang spekulasi dihentikan segera.

Pada 12 Januari 2008, Presiden MIC ,Datuk Seri S. Samy Vellu memberitahu bahawa Krishnasamy ada menerima beberapa panggilan telefon tetapi tidak mengambil serius tentangnya. Orang lain hendaklah mengambil langkah berjaga-jaga kerana tarikh pemilihan MIC semakin hampir. Pengawal keselamatan tidak ada semasa kejadian itu berlaku.Krishnasamy Received Threats A Week Before His Death, Says Samy Vellu

Suspek masih bebas
Datuk Mohd Mokhtar Mohd Shariff selaku Ketua Polis Johor mengarahkan  DSP Kalwan Singh menemui Ahli parlimen Bukit Gelugor, Karpal Singh  untuk mendapat maklumat 'motif politik' yang dimaksudkan beliau. Pada 14 September 2008, seorang pemimpin muda MIC (36 tahun) ditahan semula dibawah Seksyen 3 (1) Ordinan  Kecemasan 1969.MIC Youth Leader Held Under EO Over Politician's Murder
 Rujukan 
<div class="references-small">

<div>

Kategori:Anggota Kongres India Malaysia
Kategori:Orang Malaysia berketurunan India
Kategori:Orang dari Tangkak
Kategori:Orang dari Johor
Kategori:Ahli politik Malaysia yang dibunuh
Kategori:Orang yang dibunuh di Malaysia
Kategori:Ahli Dewan Negeri Johor ke-9
Kategori:Ahli Dewan Negeri Johor ke-10
Kategori:Ahli Dewan Negeri Johor ke-11